ከምዕራብ ጉጂና ጌዴኦ የተፈናቀሉ ከ99 ሺህ በላይ ዜጎች ወደ ቀያቸዉ ተመለሱ
2010 ዓ.ም በምዕራብ ጉጂ እና ጌዴኦ ዞኖች በተቀሰቀሰዉ ግጭት ከምዕራብ ጉጂ እና ጌዴኦ ዞኖች ተፈናቅለዉ የነበሩ 99 ሺህ 295 ዜጎች ወደ መኖሪያ ቀያቸዉ ተመልሰዉ በመቋቋም ላይ መሆናቸው ተገለጸ፡፡ለተፈናቃዮች መልሶ ማቋቋም የሚረዳ ቁሳቁስም ወደ ስፍራዉ እየተገጓጓ ሲሆን ባጭር ጊዜ ዉስጥም ለተጎጂዎች እንደሚከፋፈል ተጠቁሟል፡፡ ግጭት በመቀስቀስ የተሳተፉ ተጠርጣሪዎች በምርመራ ቡድን አማካኝነት በቁጥጥር ስር እየዋሉ መሆኑ ተነግሯል፡፡የቀርጫ ወረዳ የአደጋ ስጋት ስራ አመራር ቡድን መሪ  አቶ አለሙ ጀጎና እንደተናገሩት በግጭቱ በመሳተፍ እና በመንቀሳቀስ የተጠረጠሩ ግለሰቦች ባካባቢዉ በተቋቋመዉ ግብረሀይል አማካኝነት ለህግ መቅረባቸዉን ተናግረዋል፡፡ከዚህ በተጨማሪም በ100 አመራሮች ላይ አስተዳደራዊ እርምጃ መወሰዱን የምዕራብ ጉጂ ዞን አስተዳደር አሰታዉቋል፡፡ጠቅላይ ሚንስትር ዐቢይ አህመድም በስፍራዉ ተገኝተዉ ዜጎች ያሉበትን ሁኔታ መመልከታቸው ይታወሳል፡፡የተባበሩት መንግስታት ድርጅት 1ሺህ 250 መኖሪያ ቤቶችን ለመገንባት ወደ ተግባር ገብቷል፡፡ በተጨማሪም መንግስት 32ሺ የቤት ክዳን ቆርቆሮ እና አልሚ ምግብ ከቀርጫ ወረዳ ተጎጂዎች ወደሚገኙበት ቦታ በመጓጓዝ ላይ ይገኛል፡፡ 